କଟକଃ ପ୍ରବଳ ବର୍ଷା ଯୋଗୁଁ କଟକରେ ଆଜି ସମସ୍ତ ସ୍କୁଲକୁ ଛୁଟି ଘୋଷଣା କରାଯାଇଛି। ଏତେ ବର୍ଷା ଯେ ଘରୁ ବାହାରି ହେଉନାହିଁ। ତେଣୁକରି ପିଲାଙ୍କ ସୁରକ୍ଷାକୁ ଦେଖି ଜିଲ୍ଲା ପ୍ରଶାସନ ପକ୍ଷରୁ ସବୁ ସ୍କୁଲକୁ ଛୁଟି ଘୋଷଣା କରାଯାଇଛି। ପ୍ରବଳ ବର୍ଷାରେ କଟକ ସହର ଜଳମଗ୍ନ ହୋଇଯାଇଛି।
ଲଗାଣ ବର୍ଷାରେ କଟକ ସହରର ରକ୍ସି ଲେନ୍, ରାଜାବଗିଚା, ମେରିଆ ସାହି, ପଟାପୋଲ ଅଞ୍ଚଳ ଜଳମଗ୍ନ ହୋଇ ପଡିଛି। କଟକ ସହରର ଅନ୍ୟାନ୍ୟ ତଳିଆ ଅଞ୍ଚଳରେ ମଧ୍ୟ ପାଣି ଭର୍ତ୍ତି ହୋଇଯାଇଛି। ଜଳ ନିଷ୍କାସନ କରିବାକୁ ସିଏମ୍ସି ପକ୍ଷରୁ ଉଦ୍ୟମ ଜାରି ରହିଛି। ପାଣି ନିଷ୍କାସନ କାର୍ଯ୍ୟରେ ୧୧୫ଟି ପମ୍ପ୍ ନିୟୋଜିତ କରାଯାଇଛି। ଜଳ ନିଷ୍କାସନ କାର୍ଯ୍ୟରେ ୨୪ଟି ଭଲ୍ଭୋ ପମ୍ପ୍ ଲାଗିଛି।
